craciuncg/RoMedQA_v2 huggingface dataset:
Transmiterea sinaptică electrică:
1. nu implică mediator chimic
2. se poate realiza între două dendrite
3. poate fi bidirecțională
4. se realizează în sinapsa neuromusculară
5. niciun răspuns corect
Răspuns corect: 123
În legătură cu morfologia celulară, următoarele sunt adevărate:
1. citoplasma celulară conține mai multe componente microscopice specializate
2. în timpul transportului activ, proteinele deplasează compușii chimici prin membrană, dinspre regiunea cu concentrație mică spre cea cu concentrație mare
3. proteinele transmembranare proemină pe ambele fețe ale membranei plasmatice
4. proteinele periferice acționează ca enzime
5. niciun răspuns corect
Răspuns corect: 13
Despre membrana eritrocitului putem afirma:
1. permite difuziunea oxigenului
2. conține aglutinine
3. la nivelul ei există canale ionice
4. conține hemoglobină
5. niciun răspuns corect
Răspuns corect: 13
Este adevărat că:
1. hipermetropia se corectează cu lentile biconcave
2. discromatopsia se corectează cu lentile torice
3. odată cu înaintarea în vârstă se poate instala presbitismul
4. astigmatismul este incapacitatea de a distinge două puncte apropiate în anumite părți ale câmpului vizual
5. niciun răspuns corect
Răspuns corect: 34
Zaharoza conține:
1. 2 molecule de glucoză
2. 22 atomi de hidrogen
3. 12 atomi de carbon
4. o moleculă de glucoză și o moleculă de galactoză
5. niciun răspuns corect
Răspuns corect: 23
Glandele vestibulare:
1. se mai numesc glande Skene
2. sunt situate posterior de mons pubis
3. sunt situate anterior de clitoris
4. prin secreția lor lubrefiază vaginul
5. niciun răspuns corect
Răspuns corect: 24
Care dintre afirmațiile privind absorbția intestinală sunt false?
1. pentru aminoacizi se realizează prin vezicule de endocitoză
2. pentru fructoză are loc prin difuziune facilitată
3. vitaminele liposolubile și sărurile biliare absorbite la nivelul intestinului ajung la ficat prin vena portă
4. pentru acizi grași depinde de formarea chilomicronilor în lumenul intestinal
5. este favorizată de suprafața mică de contact, datorită prezenței vilozităților intestinale
Răspuns corect: 1345
Selecția clonală a limfocitelor B:
1. este precedată de activarea de către un macrofag care prezintă antigenul cu ajutorul moleculelor CMH clasa II
2. presupune activarea implicând moleculele CMH clasa II de pe suprafața limfocitelor T-helper
3. produce celule care au pe suprafața membranelor anticorpi
4. produce celule care trebuie să fie convertite în plasmocite pentru a produce anticorpi
5. niciun răspuns corect
Răspuns corect: 13
Despre neuroni se pot afirma următoarele:
1. majoritatea celor senzoriali sunt neuroni pseudounipolari
2. eliberează doar acetilcolină în cazul fibrelor vegetative postganglionare
3. pot prezenta axoni mielinizați de oligodendrocite, incluși în structura nervilor spinali
4. cei intercalari, localizați doar în SNC, asigură comunicarea dintre neuronul senzorial și cel motor în cazul reflexului de retragere
5. eliberează neurotransmițătorul prin exocitoză, la nivelul membranei presinaptice, în urma pătrunderii calciului prin canale voltaj-dependente
Răspuns corect: 145
Edemele pot fi cauzate de:
1. retenția de lichide ca urmare a unei rate de filtrare glomerulare de 135 ml/min
2. o presiune osmotică scăzută, și/sau o cantitate în exces de Na prezentă în spațiul interstițial
3. creșterea presiunii osmotice cauzată de o obstrucție la nivel venos sau prin stază în insuficiența cardiacă
4. o afecțiune care implică și scăderea sintezei factorilor de coagulare
5. niciun răspuns corect
Răspuns corect: 24
De la nivelul aortei descendente se desprind:
1. trunchiul celiac, ce vascularizează o parte din colon și din rect
2. arterele iliace externe ce se continuă cu arterele femurale
3. arterele testiculare, respectiv ovariene
4. ramuri viscerale toracice: bronșice, pericardice și esofagiene
5. ramuri viscerale abdominale: splenică, hepatică și gastrică stângă
Răspuns corect: 34
Selectați enunțurile corecte referitoare la uter:
1. este vascularizat de arterele uterine, ramuri din arterele iliace externe
2. la nivelul corpului prezintă și tunica seroasă, perimetrul
3. la nivelul colului prezintă inserția porțiunii superioare a unui conduct musculo-conjunctiv
4. sub acțiunea progesteronului, miometrul suferă modificări histologice și secretorii în vederea fixării oului
5. în timpul sarcinii conține placenta care secretă doar progesteron
Răspuns corect: 23
Referitor la citoschelet este adevărat că:
1. este o structură de suport, ce menține forma nucleului
2. are rol în deplasarea particulelor în citoplasmă
3. toate componentele lui conțin subunități proteice
4. este format din saci membranoși cu partiție interioară
5. niciun răspuns corect
Răspuns corect: 23
Despre activitatea nervoasă superioară sunt adevărate afirmațiile:
1. este realizată de cortexul cerebral organizat în 6 straturi celulare
2. cuprinde actele de comportament instinctiv
3. este influențată de cortizol
4. este afectată în hipofuncția tiroidiană
5. niciun răspuns corect
Răspuns corect: 134
Despre secreția tubulară a rinichilor sunt adevărate afirmațiile:
1. prin secreția de amoniac se realizează o excreție suplimentară de protoni
2. secreția de K+ are loc mai ales în tubul contort proximal
3. secreția de H+ se face prin mecanism pasiv
4. aldosteronul activează secreția de H+
5. niciun răspuns corect
Răspuns corect: 14
Un pacient care suferă de diabet insipid și-a golit vezica urinară plină de 4 ori, în ultimele 12 ore, dar nu a putut consuma lichide. În acest caz:
1. osmoreceptorii hipotalamici sunt activați
2. pacientul are o secreție de ACTH scăzută
3. pacientul probabil are presiunea sanguină scăzută
4. nivelul de aldosteron este probabil scăzut
5. niciun răspuns corect
Răspuns corect: 13
Nervul olfactiv:
1. este mielinizat de către oligodendrocite și celulele Schwann
2. este anterior față de chiasma optică
3. devine vizibil la nivelul emisferelor cerebelare
4. pătrunde în cutia craniană prin placa cribriformă a osului etmoid
5. niciun răspuns corect
Răspuns corect: 24
Hiperventilația poate fi cauzată de:
1. stimularea receptorilor din zona pneumotaxică de către scăderea conținutului de oxigen dizolvat în sânge
2. oprirea prelungită a respirației, de exemplu în timpul înotului
3. creșterea concentrației de dioxid de carbon din sânge
4. scăderea concentrației ionilor de hidrogen în lichidul cefalorahidian
5. niciun răspuns corect
Răspuns corect: 23
Putem găsi țesut cartilaginos hialin la nivelul:
1. epiglotei
2. discurilor intervertebrale
3. cartilajului tiroid
4. cartilajelor articulare
5. niciun răspuns corect
Răspuns corect: 34
În urma unei leziuni produse la nivelul palmei cu un obiect tăios apare o rană superficială care interesează și stratul papilar al dermului. În această situație pacientul:
1. simte durere, datorită receptorilor din derm
2. prezintă sângerare, datorită vaselor sanguine din derm
3. prezintă sângerare, datorită vaselor sanguine din epiderm
4. nu își poate mișca degetele datorită lezării tendoanelor din derm
5. niciun răspuns corect
Răspuns corect: 12
Referitor la țesutul nervos este adevărat că:
1. microgliile fagocitează microorganismele în caz de inflamații sau leziuni
2. neuronii bipolari sunt localizați și în mucoasa olfactivă
3. nevrogliile sunt de zece ori mai puține decât neuronii
4. astrocitele au forma stelată și sintetizează teaca de mielină
5. niciun răspuns corect
Răspuns corect: 12
Referitor la trombocite este adevărat că:
1. sunt aproximativ 100000/mm3 de sânge
2. au rol în hemostază
3. în caz de leziune vasculară, ele aderă de fibrele elastice din peretele vascular
4. se formează din megacariocite la nivelul măduvei osoase
5. niciun răspuns corect
Răspuns corect: 24
În foveea centralis de la nivelul retinei:
1. se realizează fotorecepția pentru vederea diurnă, colorată, la lumină intensă
2. există numai celule cu conuri
3. există celule cu conuri și bastonașe
4. se realizează fotorecepția pentru vederea nocturnă, la lumină slabă
5. există numai celule cu bastonașe
Răspuns corect: 12
Despre vascularizația ovarului este corect să afirmăm:
1. aportul de oxigen provine din artera ovariană, ramură a aortei abdominale
2. artera ovariană se desprinde din aortă inferior de artera mezenterică inferioară
3. o parte din sângele arterial al ovarului provine din artera uterină
4. venele ovariene transportă hormoni derivați din colesterol
5. niciun răspuns corect
Răspuns corect: 134
După ejaculare are loc:
1. colabarea venelor penisului
2. creșterea activității parasimpatice în țesutul erectil
3. constricția arteriolelor penisului
4. creșterea activității simpatice în țesutul erectil
5. niciun răspuns corect
Răspuns corect: 34
Următoarele afirmații sunt corecte:
1. nucleul solitar din bulbul rahidian stabilește legături cu neuronii din ganglionii de pe traiectul nervilor cranieni VII, IX, X și cu talamusul de partea opusă
2. neuronii ganglionari din retină stabilesc legături cu neuronii bipolari și cu neuroni din corpul geniculat lateral de aceeași parte și de partea opusă
3. neuronii din ganglionul Corti realizează legături prin dendrite cu celulele senzoriale din receptorul auditiv și prin axoni cu coliculii cvadrigemeni inferiori din mezencefal
4. motoneuronul alfa din coarnele anterioare ale măduvei spinării se termină în zona periferică, contractilă, a fibrelor intrafusale realizând plăci motorii
5. nucleii vestibulari bulbari realizează legături cu ganglionul Scarpa și cu toți nucleii motori din trunchiul cerebral care coordonează mușchii extrinseci ai globului ocular
Răspuns corect: 125
Selectați afirmațiile false:
1. persoanele cu sânge de grup AB, Rh negativ pot primi snge de la persoanele de grup B, Rh negativ și pot dona sânge la persoanele de grup AB, Rh negativ
2. articulațiile dintre corpurile vertebrale se numesc amfiartroze și au suprafețe articulare plane sau ușor convexe
3. fasciculul piramidal încrucișat stâng are originea în emisferul cerebral drept și realizează sinapsă cu motoneuronii cornului anterior medular stâng
4. neutrofilele reprezintă 52-62% din numărul total de leucocite
5. osul palatin este un os pereche, care participă la alcătuirea viscerocraniului alături de maxilar, mandibular, nazal, temporal, lacrimal, vomer
Răspuns corect: 235
Dintre efectele glucagonului fac parte:
1. lipoliza
2. glicogenoliza
3. proteoliza
4. gluconeogeneza
5. niciun răspuns corect
Răspuns corect: 1234
Sunt adevărate următoarele afirmații despre mitocondrii:
1. în matricea acestora se află sisteme enzimatice
2. au un perete de structură lipoproteică
3. membrana externă formează creste mitocondriale
4. lipsesc în neuroni
5. niciun răspuns corect
Răspuns corect: 12
Alegeți răspunsul/răspunsurile corect/corecte din cele de mai jos:
1. vezicula seminală adaugă fructoză în lichidul seminal
2. ductul deferent trece spre marginea antero-superioară a glandei prostatice
3. secreția prostatei constituie aproximativ 30% din volumul lichidului seminal
4. în timpul excitării sexuale, impulsurile din componenta simpatică a sistemului nervos determină dilatarea arteriolelor din țesutul erectil
5. niciun răspuns corect
Răspuns corect: 13
Selectați afirmațiile corecte:
1. planul mediosagital trece prin craniu și coloana vertebrală
2. trecerea moleculelor prin membrane celulare, din zone cu concentrație mare în zone cu concentrație mică, se realizează numai cu ajutorul proteinelor transportoare
3. prin porii membranei nucleare trec subunitățile ribozomilor în vederea asamblării în citoplasmă
4. lizozomii asigură împachetarea moleculelor proteice pentru secreție și transport
5. organul care conține sinusoide ocupă cea mai mare parte a hipocondrului drept
Răspuns corect: 135
Fasciculele care se încrucișează la nivel medular sunt:
1. fasciculul spinotalamic anterior
2. fasciculul care conduce simțul poziției și al mișcărilor în spațiu
3. fasciculul corticospinal situat medial de fasciculul reticulospinal
4. fasciculul Gowers
5. niciun răspuns corect
Răspuns corect: 134
Indicați asocierile corecte privind ariile corticale:
1. lob parietal - salivație, memorie vizuală și auditivă
2. aria senzitivă - informații de la buze, limbă, gură - posterior de șanțul central
3. lob frontal - judecata percepută, elaborarea gândirii, creativitate, anticipare
4. anterior de șanțul central - aria motorie - neuroni piramidali de talie mare
5. niciun răspuns corect
Răspuns corect: 24
Despre centrii de automatism cadiac sunt adevărate:
1. nodulul atriventricular are o frecvență a impulsurilor de 40 de potențiale de acțiune/minut
2. nodulul sinoatrial este singura conexiune funcțională electrică între atrii și ventricule
3. fibrele Purkinje ajung și la nivelul miocardului de lucru ventricular
4. fasciculul His are viteză de conducere de 10 ori mai mare decât miocardul contractil atrial și ventricular
5. niciun răspuns corect
Răspuns corect: 134
Activitatea contractilă este influențată de hormoni secretați de:
1. tiroidă
2. mucoasa duodenală
3. medulosuprarenală
4. pancreas
5. epifiză
Răspuns corect: 1234
Următoarele afirmații privind organitele celulare comune sunt corecte:
1. mitocondriile sunt localizate în neuroplasmă și la nivelul butonilor terminali
2. corpii Nissl sunt prezenți în neuroplasmă
3. neurofibrilele sunt prezente în pericarion și în prelungirile neuronale
4. miofibrilele sunt organizate în sarcomere în fibra musculară striată
5. lizozomii prezenți în celulele fagocitare conțin enzime hidrolitice
Răspuns corect: 15
La imunitatea organismului participă:
1. limfocite T - responsabile de imunitatea umorală
2. anticorpi (gamma-globuline) - proteine plasmatice
3. limfocite B - responsabile de imunitatea celulară
4. macrofage - implicate în fagocitoză
5. ganglioni limfatici - rol în producerea de limfocite
Răspuns corect: 245
Antebrațul prezintă următoarele structuri anatomice:
1. vene superficiale care însoțesc arterele omonime și se varsă în venele profunde
2. ramuri arteriale ce iau naștere la plica cotului
3. mușchii lojei anterioare, responsabili de flexia și pronația mâinii
4. ulna – lateral și radiusul – medial, oase care cresc în lungime sub acțiunea STH
5. oase ce se dezvoltă în grosime datorită zonei interne osteogene a periostului
Răspuns corect: 235
Sistemul 0AB:
1. este determinat de macromoleculele cu rol de antigen prezente la nivelul membranei hematiilor
2. include macromolecule prezente în plasmă - aglutinogene
3. presupune existența aglutininelor și aglutinogenelor omoloage, la același individ
4. determină un număr de patru combinații și coexistențe posibile, tolerate imunologic - grupele sanguine
5. are, alături de sistemul Rh, importanță în transfuziile de sânge
Răspuns corect: 145
Apărarea antiinfecțioasă specifică (dobândită):
1. poate fi dobândită pasiv prin transfer transplacentar de anticorpi
2. poate fi dobândită activ în urma unei boli
3. se dezvoltă în urma expunerii la agenți capabili să inducă un răspuns imun
4. nu poate fi dobândită prin vaccinare
5. este o apărare primitivă prezentă la toți oamenii
Răspuns corect: 123
Nervii cu funcție exclusiv motorie:
1. III, VI, XI
2. IV, VI, XII
3. III, V, XII
4. VII, IX, XII
5. niciun răspuns corect
Răspuns corect: 12
Următoarele afirmații referitoare la glicogen sunt adevărate, cu excepția:
1. formarea lui este stimulată de către un hormon pancreatic compus din 51 de aminoacizi
2. monozaharidele lui componente se leagă identic cu cele din amidon
3. se găsesc în abundență în mușchiul lent
4. în stare postprandială este forma de depozitare a excesului de glucide
5. niciun răspuns corect
Răspuns corect: 23
În ceea ce privește mușchiul neted sunt adevărate:
1. fibrele mușchiului neted multiunitar se contractă ritmic, ca o unitate, fiind unite prin joncțiuni de tip „gap”
2. fibrele mușchiului neted, a cărui contracție este ritmică, interacționează independent una față de cealaltă, joncțiunile de tip „gap” fiind mai rare
3. mușchiul multiunitar se găsește la nivelul căilor respiratorii, arterelor mari sau mușchii erectori ai firelor de păr
4. mușchiul neted multiunitar are terminații nervoase bogate, iar unitatea motorie se formează cu un anumit număr de fibre musculare
5. niciun răspuns corect
Răspuns corect: 34
Selectați afirmațiile adevărate:
1. canalul coledoc permite trecerea bilei din ficat în vezica biliară
2. canalul cistic nu se deschide în duoden
3. canalele pancreatice se deschid în partea descendentă a duodenului
4. canalele hepatice permit intrarea bilei în ficat
5. pancreasul face parte din tubul digestiv
Răspuns corect: 23
Are/au originea din aorta abdominală:
1. artera mezenterică superioară
2. artera iliacă internă
3. arterele gonadală
4. arterele intercostale
5. niciun răspuns corect
Răspuns corect: 13
Informațiile incorecte despre glandele mamare sunt:
1. asigură secreția de lapte
2. asigură secreția de lapte sub acțiunea ocitocinei
3. sunt localizate pe peretele anterior toracic în intervalul dintre coastele III-IV
4. se dezvoltă sub acțiunea estrogenilor
5. niciun răspuns corect
Răspuns corect: 23
Alex bea o cafea fără zahăr înainte de examen. Referitor la simțul gustului este adevărat:
1. fiecare celulă gustativă se asociază cu una sau mai multe fibre senzitive
2. cafeaua stimulează receptorii gustativi din porțiunea posterioară a limbii
3. înainte de a ajunge în lobul parietal, impulsurile nervoase gustative trec printr-o masă de substanță cenușie
4. celulele gustative transmit impulsuri nervoase către nervul glosofaringian (VII)
5. niciun răspuns corect
Răspuns corect: 23
Bolul alimentar traversează următoarele segmente ale tubului digestiv:
1. orofaringele
2. laringofaringele
3. sfincterul piloric
4. valvula ileo-cecală
5. niciun răspuns corect
Răspuns corect: 12
Asupra glandei mamare acționează următorii hormoni:
1. ocitocina
2. prolactina
3. progesteronul
4. estrogenii
5. niciun răspuns corect
Răspuns corect: 1234
Referitor la procesul realizat la nivelul membranei alveolo-capilare, sunt adevărate următoarele afirmații:
1. asigură transferul O2 din aerul alveolar spre sângele încărcat cu CO2 din capilare ale circulației mici
2. asigură schimbul de gaze respiratorii între aerul atmosferic și aerul alveolar
3. asigură difuziunea oxigenului din aerul alveolar în sângele din capilarele bronșice
4. succede ventilația pulmonară și asigură oxigenarea sângelui
5. asigură difuziunea CO2 din sângele capilarelor pulmonare prin interstițiul pulmonar în aerul din alveolele pulmonare
Răspuns corect: 145
Afirmațiile corecte sunt:
1. acizii grași se leagă de glicerol printr-o legătură covalentă, ca urmare a unei reacții de deshidratare
2. în anumite afecțiuni, în locul acizilor saturați, este de preferat ca dieta să conțină acizi grași nesaturați
3. guanina reprezintă o bază tare cu gust amar și alunecoasă
4. grăsimile sunt depozitate în spațiul interstițial
5. niciun răspuns corect
Răspuns corect: 12
Care din următoarele elemente participă la procesul de digestie al proteinelor conținute într-o porție de carne consumată de un adult?
1. sărurile biliare - stocate în vezicula biliară
2. molarii - prin procese de mărunțire
3. labfermentul - secretat de mucoasa gastrică
4. aminopeptidaza - prezentă în sucul intestinal
5. niciun răspuns corect
Răspuns corect: 24
Referitor la procesul de absorbție de la nivelul intestinului subțire, sunt corecte afirmațiile:
1. în timpul acestui proces își exercită rolul peptidazele intestinale
2. este favorizat de creșterea prin mecanism reflex, a cantității de sânge din rețeaua vasculară a vilozităților intestinale
3. este un proces prin care toate proteinele se absorb pasiv, izoosmotic în capilarele vilozităților
4. este favorizat de mișcările contractile ale vilozităților intestinale
5. niciun răspuns corect
Răspuns corect: 124
Următoarele afirmații legate de structura pielii sunt adevărate:
1. pielea are în componență 3 straturi mici: epiderm, derm și hipoderm
2. în stratul spinos al epidermului se află desmozomi
3. în stratul bazal al epidermului se găsesc celule dendritice epidermice cu rol termoreglator
4. stratul cel mai profund al epidermului este stratul bazal
5. niciun răspuns corect
Răspuns corect: 24
Transportul sangvin al CO2 se realizează astfel:
1. la nivel plasmatic este legat de o proteină transportoare
2. în proporție de 95% la nivel plasmatic
3. dependent de fenomenul migrării clorului la nivel eritrocitar
4. combinat reversibil cu ionii de fier
5. niciun răspuns corect
Răspuns corect: 23
Alegeți afirmațiile corecte:
1. scheletul toracelui și mușchii anterolaterali ai abdomenului au origine embrionară comună
2. în ectoderm are originea pielea și glanda care secretă catecolamine
3. traheea și femurul își au originea în endoderm
4. mușchii membrului superior își au originea în ectoderm
5. în mezoderm își au originea vezical urinară și cordul
Răspuns corect: 125
Neuronii din coarnele posterioare ale măduvei spinării:
1. pot dace parte din arcurile reflexe medulare somatice guvernate de legile lui Pflüger
2. pot constitui deutoneuronul pentru calea sensibilității tactile protopatice ca și pentru sensibilitatea proprioceptivă kinestezică
3. pot face parte din structura arcului reflex miotatic
4. pot emite axoni care se poziționează în cordoanele laterale de aceeași parte și de partea opusă
5. pot reprezenta deutoneuronul pentru calea sensibilității proprioceptive de control a mișcării
Răspuns corect: 145
Celulele epiteliale organizate în cordoane celulare secretă:
1. FSH
2. PTH
3. MSH
4. STH
5. niciun răspuns corect
Răspuns corect: 1234
Epiteliile stratificare sunt epitelii ce prezintă două sau mai multe straturi de celule. Astfel de epitelii se găsesc în:
1. trahee
2. ureter
3. trompa uterină
4. uretra masculină
5. niciun răspuns corect
Răspuns corect: 24
Retina conține:
1. celule cu bastonașe, pentru vederea nocturnă
2. celule de asociație
3. celule de susținere
4. celule cu conuri, pentru vederea diurnă
5. niciun răspuns corect
Răspuns corect: 1234
Fibrele următorilor nervi cranieni au originea reală în bulb:
1. glosofaringieni
2. vagi
3. faciali
4. vestibulo-cohleari
5. niciun răspuns corect
Răspuns corect: 12
Funcțiile majore ale macromoleculelor:
1. calciu - contracție musculară
2. glucidele - rol structural
3. proteinele - transportul oxigenului
4. toate sunt false
5. niciun răspuns corect
Răspuns corect: 23
Selectați afirmațiile corecte despre scheletul capului:
1. osul parietal se află între frontal și occipital
2. mandibula nu se articulează cu osul temporal
3. canalul auditiv extern se află la nivelul osului temporal
4. oasele lacrimale fac parte din oasele craniului
5. osul zigomatic se articulează cu osul frontal
Răspuns corect: 1345
Care dintre următoarele evenimente preced din punct de vedere temporal cuplarea miozinei cu actina la nivelul fibrei musculare scheletice?
1. legarea calciului la moleculele de troponină
2. legarea ADP-ului de capul miozinei
3. preluarea calciului de către reticulul sarcoplasmic
4. creșterea concentrației sodiului intracelular
5. niciun răspuns corect
Răspuns corect: 14
Selectați afirmațiile corecte referitoare la sistemul limfatic:
1. este alcătuit și din structuri cu rol în generarea răspunsului imun și monitorizarea compoziției limfei
2. asigură drenarea limfei prin ductul toracic din toată zona supradiafragmatică
3. transportă și limfocite, monocite, proteine și produși rezultați în urma digestiei lipidelor
4. conține un fluid drenat de capilarele limfatice din spațiile intercelulare
5. cuprinde ductul limfatic drept, cel mai mare colector de limfă din organism
Răspuns corect: 134
Care dintre afirmațiile următoare sunt false?
1. mușchii masticatori sunt inervați și de componenta motorie a ramurii mixte a nervului trigemen
2. secreția bazală de HCl variază între 1 și 5 mEq/oră și crește sub influența gastrinei și acetilcolinei
3. α-amilaza salivară hidrolizează amidonul preparat și este inactivată de pH-ul intragastric crescut
4. gastrina și colecistochinina sunt hormoni secretați în perioadele digestive și se eliberează în stomac și duoden
5. fibrele parasimpatice cu originea în nucleul salivator superior au efecte stimulatoare asupra secreției glandelor salivare
Răspuns corect: 345